**Manuál k elektronickému podaniu žiadosti**

**na rok 2021**

**1. REGISTRÁCIA**

- registrujte sa na <https://envirofond.egrant.sk/register>

- na Vašu emailovú adresu bude odoslaný potvrdzujúci email. Kliknite v ňom na potvrdzujúci odkaz. Ak Vám do 5 minút email nepríde, skontrolujte aj schránku nevyžiadanej pošty (SPAM)

- pre dokončenie registrácie kliknite na link v emaile a prihláste sa pod Vašimi prihlasovacími údajmi (nie pomocou emailu)

- v prípade, ak ste sa po 31.01.2021 do systému E-grant už registrovali a podávali žiadosť, nie je potrebné si vytvárať novú registráciu ale je možné použiť tie isté prihlasovacie údaje (email a heslo) na podanie ďalšej žiadosti.

**2. PRIHLÁSENIE**

- žiadateľ, ktorý sa už registroval vstupuje do systému prihlásením pod prihlasovacím menom/e-mailom a heslom, zvolí si program a vyplní žiadosť.

**2. VYPLNENIE ELEKTRONICKÉHO FORMULÁRA**

- po prihlásení sa Vašimi prihlasovacími údajmi kliknite na záložku „MOJA ŽIADOSŤ“, kde sa Vám žiadosť rozbalí v jednotlivých záložkách

- postupne vypĺňajte a ukladajte jednotlivé záložky

- v záložke „PRÍLOHY“ nahrajte elektronickú verziu každej prílohy (napr. vo formáte .pdf alebo .jpg)

- do formuláru máte možnosť opakovane vstupovať a meniť jeho obsah až do odoslania žiadosti.  
Po dátume uzávierky, **t. j. 26. 02. 2021 pre I. Rozšírenie špecifikácie činnosti podpory pre rok 2021 a po dátume uzávierky, t. j. 19. 03. 2021 pre II. Rozšírenie špecifikácie činností podpory pre rok 2021**, resp. odoslaní Vašej žiadosti si budete môcť svoju žiadosť už iba prečítať, bez možnosti ďalších zmien.

**UPOZORNENIE:** Vo formulári sa dá ukladať každá záložka priebežne. Niektoré bunky v elektronickom formulári sú povinné, to znamená, že v prípade ich nevyplnenia formulár nebude možné následne odoslať a vytlačiť.

**3. SUMARIZÁCIA**

- v poslednej záložke „SUMARIZÁCIA“ sa Vám premietnu všetky údaje, ktoré ste vyplnili v predchádzajúcich záložkách. Dôsledne si ich prekontrolujte. V prípade zistenia nedostatku sa vráťte do konkrétnej záložky, opravte a opätovne uložte.

- po prekontrolovaní všetkých údajov, kliknite v záložke „SUMARIZÁCIA“ na tlačidlo „ODOSLAŤ FORMULÁR“. Týmto krokom ste odoslali formulár elektronicky a emailom Vám zároveň príde aj potvrdenie o odoslaní žiadosti do elektronického systému.

- kliknutím na tlačidlo „VYTLAČIŤ FORMULÁR“ vytlačte a odošlite opečiatkovaný a podpísaný formulár štatutárnym zástupcom na korešpondenčnú adresu Environmentálneho fondu spolu s prílohami ktoré je potrebné predložiť ako originál v súlade s I. Rozšírením špecifikácie činností podpory na rok 2021.

**UPOZORNENIE:**

ZA PLATNE PODANÚ ŽIADOSŤ SA POVAŽUJE ŽIADOSŤ, KTORÁ JE PODANÁ AJ V PÍSOMNEJ VERZII.

**Žiadateľ predkladá v písomnej podobe len nasledovné:**

- podpísaný a opečiatkovaný **formulár** štatutárnym zástupcom

- **čestné vyhlásenia** – **originál** podpísaný a opečiatkovaný štatutárnym zástupcom

- ostatné **dokumenty**, ktoré sú požadované ako **originál** v zmysle I. Rozšírenia špecifikácie činností podpory na rok 2021

- žiadateľ zašle v písomnej podobe aj dokument, ktorý nie je možné nahrať elektronicky (situačný výkres)

**UPOZORNENIE:** všetky povinné prílohy k žiadosti žiadateľ nahráva do elektronického systému v zmysle pokynov uvedených vyššie.

**Možnosti predkladania žiadostí o podporu formou dotácie (ďalej len „žiadosť“)**

Rozhodujúcim je dátum odovzdania na poštovú prepravu najneskôr v posledný deň termínu na predloženie žiadosti.

Žiadosť je možné predkladať jedným z nasledovných spôsobov:

a) doručenie 1 originálu žiadosti na adresu sídla Environmentálneho fondu osobne (rozhodujúcim dátumom je dátum doručenia žiadosti na adresu sídla Environmentálneho fondu počas úradných hodín).

*Adresa sídla Environmentálneho fondu:*

Environmentálny fond

Nevädzová 5

821 01 Bratislava;

b) doručenie 1 originálu žiadosti do poštového priečinku Environmentálneho fondu (rozhodujúcim dátumom je dátum odovzdania žiadosti na poštovú prepravu).

*Adresa poštového priečinku Environmentálneho fondu:*

Environmentálny fond

P. O. BOX 14

827 14 Bratislava 212;

c) doručenie žiadosti do elektronickej schránky Environmentálneho fondu v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

*Z dôvodu pretrvávajúcej situácie COVID-19 prosíme žiadateľov, aby vybavovali podania prioritne poštovou prepravou.*